Diari Oficial de la Generalitat Valenciana


Sumari del DOGV 7829, del 15-07-2016 (2016/5614)

RESOLUCIÓ de 13 de juliol de 2016, de la Conselleria d'Educació, Investigació, Cultura i Esport, per la qual es convoquen subvencions per als centres privats concertats i centres de titularitat de les corporacions locals de la Comunitat Valenciana destinades a la reposició i renovació de llibres de text i material curricular per al curs escolar 2016-2017.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7829

Data del DOGV
:   15-07-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/5614


Data del document
:   13-07-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 13 de juliol de 2016, de la Conselleria d'Educació, Investigació, Cultura i Esport, per la qual es convoquen subvencions per als centres privats concertats i centres de titularitat de les corporacions locals de la Comunitat Valenciana destinades a la reposició i renovació de llibres de text i material curricular per al curs escolar 2016-2017. [2016/5614]  
Mitjançant l'Ordre 26/2016, de 13 de juny, de la Conselleria d'Educació, Investigació, Cultura i Esport, es regula el programa de reutilització, reposició i renovació de llibres de text i material curricular a través de la creació i posada en funcionament de bancs de llibres de text i material curricular en els centres públics i privats concertats de la Comunitat Valenciana i es determinen les bases reguladores de les subvencions destinades a centres docents privats concertats i centres docents de titularitat de corporacions locals (DOCV 7806, 15.06.2016).  
  
Aquesta ordre té com a finalitat dotar els centres escolars d'un banc de llibres i material curricular a què es podran acollir voluntàriament les famílies de l'alumnat matriculat en centres educatius sostinguts amb fons públics. També és objectiu del programa desenvolupar i fomentar en l'alumnat actituds de respecte i ús responsable dels béns finançats amb fons públics.  
El capítol III de l'esmentada ordre té la consideració de bases reguladores per a els centres privats concertats i de titularitat de les corporacions locals. A les subvencions que se'ls atorgue els serà aplicable la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions i, en els preceptes que siga aplicable, la Llei 38/2003, de 17 de novembre, General de Subvencions, i el Reial Decret 887/2006, de 21 de juliol, pel qual s'aprova el Reglament general de subvencions.  
En virtut del que exposa i de conformitat amb l'article 160.4.b de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, resolc:  
  
Primer. Objecte  
Convocar, per al curs escolar 2016-2017, les subvencions per a els centres privats concertats i centres de titularitat de corporacions locals de la Comunitat Valenciana destinades a la reposició i renovació de llibres de text i material curricular.  
Les bases reguladores d'aquestes subvencions estan previstes en l'Ordre 26/2016, de 13 de juny, de la Conselleria d'Educació, Investigació, Cultura i Esport, per la qual es regula el programa de reutilització, reposició i renovació de llibres de text i material curricular, a través de la creació i posada en funcionament de bancs de llibres de text i material curricular en els centres públics i privats concertats de la Comunitat Valenciana, i es determinen les bases reguladores de les subvencions destinades a centres docents privats concertats i centres docents de titularitat de corporacions locals (DOCV 7806, 15.06.2016), d'ara en avant ordre de bases.  
  
Segon. Finançament  
1. L'import global màxim que podrà assignar-se en concepte d'aquestes ajudes per a aquesta convocatòria serà de 8.709.654,06 euros, distribuït entre els següents programes i línies de subvenció:  
- 5.592.689,50 euros, amb càrrec a la línia de subvenció S8207, capítol IV, de la secció, servei, centre gestor i programa 74.46.02.796.24 Ensenyament Primari, prevista en l'actual Llei de Pressupostos de la Generalitat.  
- 3.116.964,56 euros, amb càrrec a la línia de subvenció S8208, capítol IV, de la secció, servei, centre gestor i programa 24.71.60.279.66 Ensenyament Secundari, prevista en l'actual Llei de Pressupostos de la Generalitat.  
2. Els esmentats imports podran ser incrementats com a conseqüència d'una generació, una ampliació o una incorporació de crèdit que no requerirà una nova convocatòria, de conformitat amb el que preveu l'article 58, apartat 2, lletra a, punt quart del Reglament de la Llei General de Subvencions.  
3. Aquestes ajudes es convoquen amb la col·laboració del Ministeri d'Educació, Cultura i Esport a través del Programa de Finançament de Llibres de Text i Material Didàctic.  
  
Tercer. Beneficiaris  
Podran ser beneficiaris de les subvencions per a la gestió del Programa de Reposició i Renovació de Llibres de Text i Material Curricular els centres docents privats concertats i centres de titularitat de les corporacions locals de la Comunitat Valenciana, amb alumnat escolaritzat en els nivells educatius d'Educació Primària, Educació Secundària Obligatòria, Formació Professional bàsica i educació especial que participen en el dit programa, sempre que els dits centres ho sol·liciten i complisquen els requisits previstos en l'ordre de bases.  
  
Quart. Forma i termini de presentació de les sol·licituds  
1. La sol·licitud es formalitzarà d'acord amb el model que consta com a annex I d'aquesta convocatòria.  
2. El model de sol·licitud estarà a disposició dels interessats en l'Oficina Virtual per als Centres Educatius de la Conselleria d'Educació, Investigació, Cultura i Esport, accessible tant directament com a través de la seu electrònica de la Generalitat, https://sede.gva.es, en l'apartat Serveis, Procediments administratius, Seu electrònica, i a través de la pàgina web de la Conselleria d'Educació, Investigació, Cultura i Esport, http://www.ceice.gva.es/va/web/centros-docentes/ayudas/subvenciones/libros-de-texto.  
3. La sol·licitud, una vegada omplida a través de l'Oficina Virtual per als Centres Educatius, haurà de ser firmada pel representant de la titularitat del centre i presentada en qualsevol dels llocs assenyalats en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, junt amb la documentació establida en l'article cinqué d'aquesta ordre.  
4. A l'efecte d'agilitzar al màxim la tramitació de la subvenció, la direcció del centre remetrà electrònicament, a través de l'Oficina Virtual per als Centres Educatius, una còpia de la sol·licitud, degudament registrada i segellada d'acord amb allò que s'ha indicat en el punt 3, i de tota la documentació que l'acompanya.  
5. El termini per a la presentació de les sol·licituds finalitzarà el dia 29 de juliol de 2016. No obstant això, a mesura que es vagen rebent les sol·licituds per part dels centres i les propostes de necessitats d'aquests, es realitzarà la resolució de concessió dels imports per a agilitzar l'abonament de les dotacions corresponents.  
  
Cinqué. Documentació que ha d'acompanyar la sol·licitud  
Junt amb la sol·licitud haurà de presentar-se la documentació següent:  
1. Documentació acreditativa de la capacitat del firmant de la sol·licitud per a representar la titularitat del centre (document públic o certificat de l'entitat corresponent) i còpia de la targeta d'identificació fiscal o DNI.  
2. Declaració responsable de la titularitat del centre de no estar incurs en les prohibicions per a obtindre la condició de beneficiari, previstes en l'article 13 de la Llei 38/2003, General de Subvencions. Aquesta declaració consta en l'apartat B de la sol·licitud.  
3. A més, els centres de titularitat de corporacions locals de la Comunitat Valenciana hauran de presentar el certificat de l'acord de l'òrgan competent de la corporació pel qual s'autoritze la participació en la present convocatòria.  
4. Els centres privats concertats de la Comunitat Valenciana també hauran de presentar l'oportuna acreditació d'estar al corrent de les seues obligacions tributàries i amb la Seguretat Social:  
- Certificació actualitzada de l'Administració de la Seguretat Social, acreditativa del fet que l'entitat es troba al corrent de les seues obligacions amb la Seguretat Social  
- Certificació actualitzada de la delegació corresponent de l'Agència Estatal de l'Administració Tributària, acreditativa del fet que l'entitat es troba al corrent de les seues obligacions tributàries amb la hisenda estatal.  
- Certificació actualitzada de la conselleria competent en matèria d'hisenda de la Generalitat acreditativa del fet que l'entitat es troba al corrent de les seues obligacions tributàries amb la hisenda autonòmica valenciana.  
La presentació de les anteriors certificacions podrà ser substituïda per l'autorització a la Conselleria d'Educació, Investigació, Cultura i Esport a accedir a la informació proporcionada per l'Agència Estatal de l'Administració Tributària, per l'Administració de la Seguretat Social i per l'Administració tributària de la Generalitat de trobar-se al corrent en el compliment de les seues obligacions tributàries i amb la Seguretat Social. En l'apartat C de la sol·licitud s'inclou l'autorització respecte d'això.  
5. Declaració responsable de compromís de compliment de les obligacions que es deriven de la recepció de la subvenció, que consta en l'apartat B de la sol·licitud.  
6. En cas que en la sol·licitud s'indique, a l'efecte de l'abonament de la subvenció, un compte bancari diferent de l'establit per al pagament de les despeses de funcionament del concert, s'haurà d'aportar un document de domiciliació bancària, segons el model establit en l'Ordre 18/2011, de 17 de juny, de la Conselleria d'Economia, Hisenda i Ocupació, per la qual es regula la comprovació i el procediment de registre de comptes bancaris de les persones físiques i jurídiques que es relacionen econòmicament amb l'Administració de la Generalitat. Aquest model de domiciliació bancària està disponible en la pàgina web: http://www.ceice.gva.es/va/web/centros-docentes/ayudas/subvenciones  
7. De conformitat amb el que estableix la legislació bàsica sobre procediment administratiu comú, si després de la recepció de la sol·licitud i la documentació adjunta s'observa que falten documents o dades essencials per a la resolució de l'expedient, la Conselleria d'Educació, Investigació, Cultura i Esport les reclamarà al centre i li concedirà un termini de 10 dies perquè puga esmenar la falta o aportar els documents preceptius.  
  
Sisé. Model de sol·licitud de participació de l'alumnat en el programa  
1. La participació de l'alumnat en aquest programa es realitza d'acord amb els models de sol·licitud electrònica que consten en la pàgina web de la Conselleria d'Educació, Investigació, Cultura i Esport i en la seu electrònica de la Generalitat, https://sede.gva.es.  
2. L'alumnat dels nivells educatius inclosos en aquesta resolució, matriculat en centres CAES i en centres d'educació especial que siguen beneficiaris d'aquesta convocatòria, es considera participant en el banc de llibres per al curs 2016-2017, per la qual cosa no ha d'efectuar la sol·licitud de participació individual en el programa.  
  
Seté. Comunicació de necessitats per part dels centres docents  
1. Els centres docents que participen en aquesta convocatòria hauran de comunicar a la Conselleria d'Educació, Investigació, Cultura i Esport, a través de l'aplicació ÍTACA, les seues necessitats en concepte de reposició i de renovació de llibres de text i material curricular per al curs 2016-2017, d'acord amb el procediment previst en els articles 31 i 32 de l'ordre de bases.  
2. El termini per a remetre la dita informació finalitzarà el 29 de juliol de 2016. No obstant això, es podrà establir un termini posterior si les circumstàncies així ho requerixen. L'esmentat termini es comunicarà als centres a través de l'aplicació ÍTACA.  
  
Huité. Import màxim de la subvenció  
La subvenció a concedir als centres beneficiaris d'aquesta convocatòria es determinarà en funció de les necessitats de reposició i renovació dels llibres de text i material curricular comunicades, de conformitat amb el que preveu l'article anterior. No obstant això, s'estableixen els següents límits o imports màxims de la subvenció, en funció dels nivells educatius impartits:  
1. Per als cursos de 1r i 2n de Primària: es concedirà un import màxim de 160 euros per cada alumne/a participant en el programa. Els centres, a través de l'aplicació ÍTACA, emetran un xec-llibre nominatiu per un import màxim de 160 euros, que entregaran a les famílies de cada alumne/a, d'acord amb el procediment establit en l'article 32 de l'ordre de bases. Es tindrà en compte el següent:  
a) Els centres que utilitzaran llibres de text en algunes matèries i material curricular d'elaboració pròpia en altres: l'adquisició dels llibres de text la realitzaran les famílies mitjançant el xec-llibre. El material curricular d'elaboració pròpia serà adquirit pel centre i justificat a l'Administració mitjançant les corresponents factures.  
b) Els centres que utilitzaran exclusivament material curricular d'elaboració pròpia no emetran xecs-llibre, adquiriran el material necessari i el justificaran a l'Administració mitjançant les corresponents factures.  
c) En tot cas, l'import màxim a subvencionar (incloent-hi els llibres de text, els material curricular i el material curricular propi) no superarà els 160 - per alumne/a participant.  
d) En els casos de centres d'acció educativa singular, centres agrupats rurals o altres en què, per les seues circumstàncies, es veja dificultada l'obtenció dels llibres de text per part de les famílies, el centre comprarà directament els materials d'aquest alumnat. La direcció del centre elaborarà un informe que justifique el motiu de la compra directa. El dit informe quedarà arxivat en el centre docent a disposició de l'Administració educativa.   
2. Per a la resta de nivells educatius, la dotació a concedir als centres, una vegada tinguda en compte la comunicació de les necessitats de renovació o reposició de llibres de text, materials curriculars o material d'elaboració pròpia, es determinarà atenent els següents imports màxims:  
a) Per als cursos de 3r a 6é d'Educació Primària, la Conselleria dotarà els centres d'un import màxim que no podrà superar el 10 % calculat en funció de l'alumnat participant i d'un cost mitjà del valor del lot dels llibres estimat en 175 euros.  
b) Per als cursos de 1r i 3r d'Educació Secundària Obligatòria, la conselleria dotarà els centres amb un import màxim que no podrà superar el 15 % calculat en funció de l'alumnat participant i d'un cost mitjà del valor del lot dels llibres estimat en 278 euros.  
c) Per als cursos de 2n i 4t d'Educació Secundària Obligatòria, atesos els canvis derivats de l'aplicació de la legislació bàsica vigent, la conselleria dotarà els centres amb un import màxim de 100 euros per alumne/a participant d'aquests cursos.  
d) Per a l'alumnat de Formació Professional bàsica, la conselleria dotarà els centres amb un import màxim de 70 euros per alumne/a participant.  
Aquests imports màxims s'aplicaran també als centres que utilitzen material curricular propi.  
3. Educació especial:  
a) Per a l'alumnat de centres d'Educació Especial, la Conselleria dotarà els centres d'un import màxim de 60 euros per alumne/a matriculat.  
b) Per a l'alumnat amb necessitats educatives especials escolaritzat en aules específiques d'educació especial en un centre ordinari, la Conselleria dotarà també els centres d'un import màxim de 60 euros per alumne/a participant en el banc de llibres. Aquest import s'afegirà a les peticions de renovació i o reposició que realitze el centre per a la resta de l'alumnat.  
4. Els centres podran distribuir la dotació total assignada independentment del curs, sempre que es trobe dins del mateix nivell educatiu, és a dir en el nivell d'Educació Primària o en el nivell d'Educació Secundària (incloent la Formació Professional Bàsica).  
5. Tot això, sense perjuí del que preveu l'article 31.2 de l'ordre de bases i d'acord amb les disponibilitats pressupostàries establides.  
  
  
Nové. Resolució i notificació  
1. Amb la finalitat d'agilitzar l'abonament de les dotacions als centres docents, es podran concedir els imports a través de successives resolucions, atenent exclusivament la data de conformitat de la proposta de necessitats presentada pel centre.  
2. Així mateix, es podrà dictar una resolució per a concedir als centres beneficiaris els imports corresponents als cursos de primer i segon d'Educació Primària, una vegada finalitzat el termini de formalització de la matricula en els dits nivells educatius i a fi que s'emeten els corresponents xecs-llibre per a l'alumnat participant en el programa.  
  
3. Les corresponents resolucions seran dictades, en el termini màxim i d'acord amb el que establix l'article 35.6 de l'ordre de bases i publicades en el Diari Oficial de la Comunitat Valenciana.  
  
Deu. Règim de pagament de la subvenció  
1. La subvenció s'abonarà als centres docents beneficiaris d'acord amb el que preveu l'article 36.1 de l'ordre de bases. En el cas d'entitats locals, amb caràcter previ al pagament, s'haurà d'acreditar que es troben al corrent en el compliment de l'obligació de rendició dels seus comptes anuals davant la Sindicatura de Comptes.  
2. Atés que aquesta subvenció està excepcionada del règim de pagament anticipat establit en la Llei 1/2015, de 6 de febrer, de la Generalitat, tal com s'estableix en l'article 34.2.e de la Llei de Pressupostos de la Generalitat per a l'exercici 2016, es procedirà a abonar amb caràcter anticipat el 50 % dels imports concedits una vegada dictades les corresponents resolucions. Així mateix, i d'acord amb el que estableix el dit article, els beneficiaris d'aquesta subvenció estan exempts de la prestació de garanties per pagament anticipat.  
3. L'import restant, fins a arribar com a màxim a les quantitats concedides, s'abonarà als centres beneficiaris una vegada hagen introduït en l'aplicació informàtica habilitada a aquest efecte la relació de les factures presentades al centre per les llibreries o operadors que realitzen la venda al client final.  
  
Onzé. Termini de tramitació de les factures als centres i abonament d'aquestes  
1. Les llibreries o operadors remetran als centres docents les corresponents factures, que hauran d'incloure tots els requisits formals exigibles a aquestes, segons la normativa vigent.  
2. El termini màxim de presentació de les factures als centres docents serà el 21 d'octubre de 2016.  
3. Els centres procediran immediatament a l'abonament de les factures presentades una vegada hagen percebut les dotacions econòmiques de la Generalitat.  
  
Dotze. Manera i termini de justificació  
1. Els centres beneficiaris justificaran la despesa realitzada per a la reposició i renovació dels llibres de text i material curricular per al curs 2016-2017, d'acord amb el que estableix l'ordre de bases, utilitzant l'aplicació informàtica habilitada a aquest efecte per la Conselleria d'Educació, Investigació, Cultura i Esport. Tal com s'estableix en l'ordre de bases, els centres custodiaran les factures, que quedaran a disposició de les comprovacions i requeriments que siguen necessaris, derivats de les actuacions de control a realitzar per part de la conselleria.  
  
2. El termini màxim per a presentar la documentació justificativa prevista en l'article 36.3 de l'ordre de bases serà el 15 de novembre de 2016.  
  
De conformitat amb el que estableixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra la present resolució, que posa fi a la via administrativa, les persones interessades podran interposar, potestativament, un recurs de reposició, o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició ha d'interposar-se davant del conseller d'Educació, Investigació, Cultura i Esport en el termini d'un mes a comptar de l'endemà de la publicació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser publicada o a partir del dia següent a aquell en què es notifique la resolució expressa del recurs de reposició o en què aquest haja de considerar-se presumptament desestimat.  
  
València, 13 de juliol de 2016.- El conseller d'Educació, Investigació, Cultura i Esport: Vicent Marzà Ibáñez.